A Minősített Fogyasztóbarát Lakáshitelek esetében a bankoknak számos feltételnek kell megfelelniük, emiatt sokszor kedvezőbbek a piaci lakáshiteleknél. A banki kamatfelár maximum 3,5% lehet, a leghosszabb futamidő 30 év, a kamatperiódus nem lehet rövidebb 5 évnél, a folyósítási díj pedig nem haladhatja meg a hitelösszeg 0,75%-át, de legfeljebb 150 ezer forintot. Ezen kívül az elő- és végtörlesztési díj nem lehet magasabb az elő-/végtörlesztett összeg 1%-ánál, de a lakástakarék-pénztári betétből végrehajtott elő/végtörlesztés például díjmentes.